**R O M Â N I A Proiect JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Serviciul Public Administrația** **Domeniului Public**

 **Iniţiator**

 **PRIMAR**,

Nr. 13498/1440 din 19.02.2021  **Soós Zoltán**

**REFERAT DE APROBARE**

**a proiectului de hotărâre privind reorganizarea Serviciului Public Administrația Domeniului Public din cadrul Municipiului Târgu Mureș prin trecerea Serviciului Salubrizare, Deszăpezire, Compartimentului de Mediu, Dezinsecţie, Deratizare şi a Formaţiei de Gestionare a Câinilor fără Stăpân şi Ecarisaj la Serviciul Public Administrația Serelor, Parcurilor și Zonelor Verzi**

Având în vedere propunerea Serviciului Public Administrația Serelor, Parcurilor și Zonelor Verzi, de înfiinţare Serviciul Public Ecologie, Peisagistică şi Salubrizare Urbană - instituție publică de interes local cu personalitate juridică, se impune reorganizarea Serviciului Public Administraţia Domeniului Public în vederea optimizării activităţilor, şi implementarea unor modificări în structura organizatorică, determinate de necesităţi de ordin practic, semnalate în ultima perioadă, în special în modul de organizare şi subordonare al diferitelor compartimente, dar şi din nevoia suplimentarii numărului de posturi de muncitori, având in vedere volumul mare de muncă ce trebuie prestat pentru acoperirea tuturor ariilor de activitate ale Serviciului Public Administrația Domeniului Public.

În prezent, Serviciul Public Administrația Domeniului Public are în componență:

* Serviciul administrarea domeniului public și privat cu Formația administrativ
* Compartiment patrimoniu public și privat
* Compartiment tehnico-economic
* Biroul Juridic
* Serviciul salubrizare și deszăpezire
* Compartiment de mediu, dezinsecție, deratizare
* Formația de gestionare a câinilor fără stăpân și ecarisaj
* Serviciul siguranța circulației, transport rutier și transport local
* Biroul parcări, garaje și ridicări mașini

Având în vedere volumul mare de activitate al instituţiei, în ceea ce priveşte gestionarea şi intervenţiile pe domeniul public şi privat al municipiului, propunem comasarea a trei compartimente din cadrul Serviciului Public Administrația Domeniului Public, mai exact Serviciul salubrizare și deszăpezire, Compartimentul de mediu, dezinsecție, deratizare și Formația de gestionare a câinilor fără stăpân și ecarisaj, cu compartimentele din cadrul Serviciului public administrația serelor, parcurilor și zonelor verzi, ceea ce va putea asigura optimizarea şi eficientizarea desfășurării activității celor trei compartimente. Prin mutarea acestor compartimente se desfiinţează şi postul de director adjunct aferent.

Totodată, având în vedere numărul mare de lucrări care trebuie executate în regie proprie, cum ar fi marcaje rutiere, montaj indicatoare precum şi lucrările de întreţinere, reparaţii şi alte intervenții pe domeniul public şi privat al municipiului, datorate şi numărului mare de parcuri, spaţii de joacă şi locuri de odihnă de pe raza municipiului, se impune suplimentarea funcţiilor contractuale de execuţie din cadrul Formaţiei Administrativ, cu 4 posturi de muncitori.

**În conformitate cu prevederile :**

* Legii nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* Legii nr. 52/2003 privind transparența decizională în administrația publică, republicată,
* Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local
* art.139, art. 129 alin. 1 și 2 lit. a, alin. 3 lit. c şi e, alin. 14, art. 130 alin. 1- 3, art. 196 alin. 1 lit. a, şi ale art. 243, alin. 1, lit. a, art. 518, art. 538-542 din OUG nr. 57/2019 privind Codul administrativ,
* art. 8 alin. (1), art.22 alin.3-4 din Legea serviciilor comunitare de utilități publice, nr. 51/2006, republicată, cu modificările și completările ulterioare, propunem următoarele modificări,
* HCL nr. 33/28.01.2021 pentru stabilirea unor măsuri privind salarizarea personalului care ocupă funcţii publice şi posturi de natură contractuală din cadrul familiei ocupaţionale ,,Administraţie” din Aparatul de specialitate al Primarului Municipiului Târgu Mureş şi din serviciile publice

Văzând Hotărârea nr. 11 din 28.01.2021 a Consiliului local al Municipiului Târgu Mureș privind aprobarea Regulamentului și a Studiului de oportunitate pentru efectuarea serviciului public de salubrizare stradală și deszăpezire în Municipiul Târgu Mureș și având în vedere propunerea Serviciului Public Administrația Serelor, Parcurilor şi Zonelor Verzi de înființare a Serviciului Public Ecologie, Peisagistică şi Salubrizare Urbană - instituție publică de interes local cu personalitate juridică, propunem reorganizarea Serviciului Public Administrația Domeniului Public, în subordinea Consiliului Local Târgu Mureș și al Primarului Municipiului Târgu Mureș.

Astfel Serviciul Public Administrația Domeniului Public va avea în componență un nr. de 52 de funcții contractuale, din care 44 de execuție și 8 de conducere, după cum urmează:

* Serviciul administrarea domeniului public și privat cu 6 funcții de execuție și una de conducere, Formația administrativ cu 15 funcții de execuție și una de conducere
* Compartiment patrimoniu public și privat cu 2 funcții de execuție
* Compartiment tehnico-economic cu 4 funcții de execuție
* Biroul Juridic cu 5 funcții de execuție și 1 de conducere
* Serviciul siguranța circulației, transport rutier și transport local cu 7 funcții de execuție și una de conducere
* Biroul parcări, garaje și ridicări mașini cu 5 funcții de execuție și 1 de conducere

Având în vedere cele mai sus expuse, supunem aprobării Consiliului local proiectul de hotărâre alăturat.

 **Director ADP, Director ASPZV, Director DJCAAPL, Director executiv,**

**ing. Moldovan Florian Lajos Daniel Buculei Dianora Monica Năznean Ana**

 **Aviz favorabil al DPFIRURPL,**

**Ijac Dana**

ÎNTOCMIT

Insp. Farcaş Raluca

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 OUG Codul administrativ**

**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

 **Iniţiator**

 **PRIMAR,**

 **Soós Zoltán**

**HOTĂRÂREA nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2021**

**privind reorganizarea Serviciului Public Administrația Domeniului Public din cadrul Municipiului Târgu Mureș prin trecerea Serviciului Salubrizare, Deszăpezire, Compartimentului de Mediu, Dezinsecţie, Deratizare şi a Formaţiei de Gestionare a Câinilor fără Stăpân şi Ecarisaj la Serviciul Public Administrația Serelor, Parcurilor și Zonelor Verzi**

 ***Consiliul Local Municipal Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 13498/1440din 19.02.2021 iniţiat de Primar prin Serviciul Public Administrația Domeniului Publicprivind reorganizarea Serviciului Public Administrația Domeniului Public din cadrul Municipiului Târgu Mureș prin trecerea unor compartimente funcţionale la Serviciul Public Administrația Serelor, Parcurilor și Zonelor Verzi
2. Raportul Comisiilor de specialitate din cadrul Consiliului local municipal Târgu Mureş
3. Hotărârea nr.11 din 28.01.2021 a Consiliului local al Municipiului Târgu Mureș privind aprobarea Regulamentului și a Studiului de oportunitate pentru efectuarea serviciului public de salubrizare stradală și deszăpezire în Municipiul Târgu Mureș

 **În conformitate cu prevederile :**

* Legii nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* Legii nr. 52/2003 privind transparența decizională în administrația publică, republicată,
* art.139, art. 129 alin. 1 și 2 lit. a și b, alin. 3 lit. c şi e, alin. 14, art. 130 alin. 1- 3, art. 196 alin. 1 lit. a, şi ale art. 243, alin. (1), lit. „a” , art. 538-542 din OUG nr. 57/2019 privind Codul administrativ,
* art. 8 alin. (1), art.22 alin.3-4 din Legea serviciilor comunitare de utilități publice nr. 51/2006, republicată, cu modificările și completările ulterioare,
* HCL nr. 33/28.01.2021 pentru stabilirea unor măsuri privind salarizarea personalului care ocupă funcţii publice şi posturi de natură contractuală din cadrul familiei ocupaţionale ,,Administraţie” din Aparatul de specialitate al Primarului Municipiului Târgu Mureş şi din serviciile publice

**Hotărăşte:**

**Art. 1.** Se aprobă reorganizarea Serviciului Public Administrația Domeniului Public din cadrul Municipiului Târgu Mureș prin trecerea Serviciului Salubrizare, Deszăpezire, Compartimentului de Mediu, Dezinsecţie, Deratizare şi a Formaţiei de Gestionare a Câinilor fără Stăpân şi Ecarisaj la Serviciul Public Administrația Serelor, Parcurilor și Zonelor Verzi.

**Art. 2.** Se aprobă suplimentarea funcţiilor contractuale de execuţie din cadrul Formaţiei Administrativ, cu 4 posturi de muncitori.

**Art. 3.** Se aprobă organigrama și statul de funcții al Serviciului Public Administrația Domeniului Public**,** conform Anexelor 1 și 2,care fac parte integrantă din prezenta hotărâre**.**

**Art. 4.** Regulamentul de organizare și funcționare al Serviciului Public Administrația Domeniului Public se modifică în mod corespunzător în 90 de zile.

**Art. 5.** Cu ducerea la îndeplinire se încredinţează Serviciul Public Administrația Domeniului Public, Serviciul Salarizare și Resurse Umane, Direcția Economică şi Direcţia Juridică.

**Art. 6.** În conformitate cu prevederile art. 252, alin. (1), lit. c) şi art. 255 din O.U.G. nr. 57/2019 privind Codul Administrativ, precum şi ale art. 3 alin.1 din Legea 554/2004 Legea contenciosului administrativ, prezenta Hotărâre se înaintează Prefectului judeţului Mureş pentru exercitarea controlului de legalitate.

**Art. 7.** Prezenta hotărâre se comunică:

* Primarului municipiului Târgu Mureş
* Serviciului Public Administrația Domeniului Public
* Serviciului Salarizare și Resurse Umane

**Viză de legalitate**

**p. Secretar General al Municipiului Târgu Mureş,**

**Szővérfi László**

**\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 129 și art. 139 din O.U.G. nr. 57/2019 privind Codul administrativ**